
Referat fra generalforsamling d. 6.3. 2025
Skrevet af Mona Finderup Fyhring
1. Valg af referent
Mona Finderup Fyhring er valgt

2. Valg af stemmetæller
Det afventes om, det bliver nødvendigt, og det blev det ikke.

3. Valg af dirigent
Kjeld Bach er valgt. Han meddeler, at generalforsamlingen er lovligt indvarslet.

4. Formandens beretning og drøftelse af foreningens forhold

Kære venner af Finderup Land og By!
Det er mig en stor fornøjelse at byde jer velkommen til årets generalforsamling. Det er altid en glæde at se så mange af jer samlet, så tusind tak for, at I er her i dag, og for, at I støtter op om vores by og vores forening. Det er i høj grad jer, der gør Finderup til noget helt særligt!
Jeg vil også gerne sende en særlig tak til vores frivillige. Uden jeres utrættelige indsats året rundt ville vi ikke have haft de mange vellykkede arrangementer og aktiviteter, der har præget året. I har været med til at skabe de varme og hyggelige rammer, som er kendetegnet for vores forening. I har haft både hænder og hjerte med i alt, hvad vi har lavet, og det er vi i bestyrelsen meget taknemmelig for.
Når vi ser tilbage på året, kan vi tælle hele 13 arrangementer siden sidste generalforsamling – og det er noget, vi virkelig kan være stolte af! Der har været noget for alle, og vi har haft fornøjelsen af at arrangere begivenheder, der har bragt både gamle og nye medlemmer sammen. 
Vi har blandt andet haft et Lan party, som var en stor succes, og en række bankospil for hele familien, hvor vi især har glædet os over at også nogen af byens børnefamilier deltager. Vi har også haft vores traditionelle Sct. Hans-fest i Lunden, der som altid bød på festlig stemning og fællesskab. Et andet højdepunkt var Hærvejsmarchen, som både er en god, vigtig og nødvendig indtægtskilde for os, men dagen er også en rigtig hyggelig dag, hvor vi altid kan se mange af Finderups beboere samlet til en pølse og noget festlig musik.
Der har også været to arbejdsdage, den ene sammen med kulturhusets gode folk, hvor både kulturhuset og men især omgivelserne hvert år bliver shinet op med hækkeklipning, maling, reparationer og hvad der ellers trænger. Den anden arbejdsdag gik til vores bioområde, hvor vi har gjort kæmpe fremskridt. I året der er gået har vi virkelig haft fokus på at skabe noget smukt og bæredygtigt, og det er fantastisk at se, hvordan projektet udvikler sig. Jeg håber i alle har givet jer tid til at besøge området, ellers kan vi anbefale det varmt – for fra nu af og frem til oktober vil det være fyldt med farver fra alle mulige slags blomster, samt masser af bær og frugter til efteråret.
Vi havde i september en koncert i kirken med høstens sange og salmer, som var en dejlig måde at fejre årstidens overgange på. 
Så har vi også haft en rigtig hyggelig dag med hele 3 aktiviteter, nemlig loppemarked, bygning og maling af de superflotte fuglekasser, som nu kan ses oppe i bioområdet og mostning af folks egne æbler, som blev en hyggelig og festlig eftermiddag for både unge og gamle.
Der har været afholdt 2 fællesspisninger – ja egentlig 3, hvis vi tæller generalforsamlingen med, og den ene var ekstra festlig med fantastisk musik af de Galvaniserede Leoparder.
Nu har jeg nævn biodiversitetsområdet flere gange – og det har virkelig været et fokusområde i det år vi ser tilbage på. Der har været nogle deadlines i forhold til fondsmidler som skulle overholdes for at få udbetalt de tildelte penge. Det er heldigvis lykkedes, og det store beløb på kr.                   er kommet hjem. 
Dette er lykkedes både med hjælp fra arbejdsdagen, men nok især ved hjælp af et utal af møder, udlån af værktøj og maskiner og ikke mindst en kæmpe arbejdsindsats fra rigtig mange forskellige mennesker i og omkring Finderup. Uden dette var vi aldrig nået hertil med det kæmpe projekt. Så tusind tak for det – og jeg synes faktisk at vi skal give en hånd her, til alle der har bidraget på den ene eller anden måde!
Nu har vi kaldt det bioprojektet, bioområdet og andre varianter med bio involveret i flere år, men nu kunne vi godt tænke os, at det rent faktisk skulle have et rigtigt navn. Så derfor vil i senere i aften få chancen for være med til at beslutte, hvad det navn skal være, og selv om denne beretning egentlig nok mest skal være bagud skuende, så vil jeg alligevel lige sige at vi ser frem til at indbyde jer alle til den officielle indvielse den 2. maj.
Men lad mig slutte denne beretning med hele bestyrelsen tak til jer alle. Jeres deltagelse, jeres tid og jeres energi gør en kæmpe forskel, og det er jer, der driver foreningen og os i bestyrelsen fremad. 
Tusind tak!

Beretningen godkendes.

5. Regnskab
Kasserer Vagn Cramer gennemgår foreningens regnskab. 
Den sidste del af pengene fra Nordea Fonden er udbetalt til bi projektet. 
Der er en rest fra kommunen, som skal bruges til diverse skilte, og det er i gang.
Steffen Elmstrøm spørger, hvorfor indestående er faldet, når regnskabet er positivt, og svaret er at bevillingerne fra Nordea Fonden og Viborg Kommune har gjort saldoen kunstigt høj. 
De sidste penge fra filmprojektet går til redigering med 10000 kr. , der først bogføres 2025, og så en filmaften.

Regnskabet godkendes.

6. Indkomne forslag
Der er ikke kommet nogen forslag

7. Fastsættelse af kontingent for 2025
Foreslås uændret: kr. . 50/100, og det godkendes

8. Valg af bestyrelsesmedlemmer for 2025/2026
På valg:  Jacob Callsen                                                 ønsker ikke genvalg    
                Hans Peter og Mona Finderup Fyhring    villige til genvalg
                Sanne Hylleberg Gravesen                         udtræder af bestyrelsen

Jon Bach Pedersen og Uffe Vindum Bjerre foreslås udover Hans Peter og Mona Finderup Fyhring til bestyrelsen. Alle fire vælges. Bestyrelsen fordeler efterflg., hvem af Jon og Uffe, der vælges for henholdsvis 1 og 2 år.
Alle siger tak til Jacob og Sanne for et stort arbejde. 
9. Valg af suppleant
På valg:  Steffen Elmstrøm   villig til genvalg
Steffen genvælges

10. Valg af revisor 
På valg:  Søren Riis Vester    villig til genvalg
Søren genvælges

11.  Evt.
Søren Riis Vester har indgivet en forespørgsel om, hvorvidt By og Land vil gøre noget i forbindelse med motor og/samarbejde med Ravnstrup om ændringer. Mette svarer, at By og Land har valgt ikke at tale på vegne af deres medlemmer, da medlemmer har individuelle holdninger. Der kommer forslag op fra salen om et borgermøde, invitation af eventuelle politikere. Der er forskellige synspunkter i spil omkring motorvej, men Mette lukker den, og siger at By og Land vil forsøge at finde en dato sammen med Kulturhuset, hvor folk kan møde op, og eksempelvis på mødet finde ud af, om der kan dannes en gruppe til et samarbejde med Ravnstrup og Hald Ege. Søren og Nanna er i dialog med Ravnstrup.

By og Land er i øjeblikket ved at få lavet forskellige info skilte til bioområdet og i nærheden af mindestenen. De skal gerne være på plads inden indvielsen af bioområdet d.2.5.2025.

Reklamefilm. I aften er der blevet vist 2 af de nyligt færdiggjorte film, og By og Land vil arrangere en fællesspisning, hvor alle film vil blive vist. Info kommer senere.

Navn til Bio området. By og Land vil gerne have hjælp til at indsnævre feltet af navne, som er flg.-: GRÆNSVÆREN, VILDMARKEN, BI-KROGEN, BAGHAVEN, ÅNDEHULLET, FUGLESTIEN OG FRISTEDET. Der foretages en afstemning, hvor VILDMARKEN scorer højest efterfulgt af ÅNDEHULLET. Bestyrelsen vælger efterflg. at gå med VILDMARKEN. 
Nanna oplyser, at der er sangaften i Finderup Kirke i samarbejde med By og Land, og det er d. 8.4.2025.

Påskebanko er flyttet til d. 13.4. Oplysning om arrangementet følger senere.

By og Land præsenterer en vedligeholdelsesplan for VILDMARKEN, og efterlyser folk der vil skrives på BIO teamet. Mona laver en oversigt til foreningen.


Bestyrelsen takker for i aften.

